Serveis Bàsics inicia la instal·lació i substitució de més de 700 papereres
19 desembre 2017

## Serveis Bàsics inicia la instal·lació i substitució de més de 700 papereres19 desembre 2017Última actualització: 14 juliol 2025

![](../gestion/img/papereres.jpg)  
  

El departament de Serveis Bàsics ha iniciat la instal·lació i substitució de més de 700 papereres que seran distribuïdes en tota la ciutat i la platja durant els pròxims mesos. La primera fase s'està realitzant durant aquests dies al passeig de les Germanies.  
  
El regidor de l'àrea, **Miguel Ángel Picornell** ha volgut destacar que "_per arribar a aquest punt, primer hem hagut de solucionar l'immens deute que vam heretar amb l'empresa FCC fruit dels impagaments de la passada legislatura i que ascendia a més de 14 milions d'euros. Una vegada que la mercantil ha comprovat que som un govern responsable que complix amb els seus compromisos, FCC s'ha com promés a invertir més de 2 milions d'euros a la nostra ciutat. La passada setmana vam presentar els nous vehicles de neteja urbana que ens permetran millorar la freqüència de neteja als carrers i ara iniciem la instal·lació de les noves papereres"_.  
  
Un altre dels aspectes que ha destacat el regidor ha estat que també s'està procedint a la substitució dels contenidors, ja que FCC s'ha compromés a instal·lar un total de 724 nous.  
  
Les noves papereres s'instal·laran bé en substitució de les que estiguen deteriorades o bé després d'analitzar les peticions de les diverses Juntes de Districte on s'han recollit les demandes dels veïns.